আজি ৯ অক্টোবৰৰ দিনৰ প্ৰায় ১১-০০ মান বজাত টিহু নগৰৰ সৰ্থেবাৰী পথৰ চ'কত, কলিতা ষ্টোৰ নামৰ কাপোৰ দোকানৰ সন্মুখত সদৌ অসম ছাত্ৰ সন্থাৰ টিহু গোটৰ সদস্যসকলে বাবা ৰামদেৱৰ 'পতঞ্জলি' ব্ৰে্ণ্ডৰ বিৰুদ্ধে তীব্ৰ প্ৰতিবাদ সাব্যস্ত কৰে।
উল্লেখ্য যে পতঞ্জলিৰ যোগ প্ৰশিক্ষক সতীনাথ বৰালে অসমৰ ভেৰুৱা গাঁৱত এটা যোগ শিবিৰত অংশগ্ৰহণ কৰি মহাপুৰুষ দুজনাৰ বিৰুদ্ধে অপমানসূচক মন্তব্য প্ৰদান কৰাৰ পৰৱৰ্তী সময়ত সমগ্ৰ অসমতেই ইয়াৰ তীব্ৰ প্ৰতিবাদ হৈ আহিছে।
অসমৰ বিভিন্ন স্থানত প্ৰতিবাদীসকলে পতঞ্জলিৰ বিপণিসমূহ বন্ধ কৰি দিছে আৰু ৰামদেৱে নিজেই আহি ক্ষমা খোজাৰ দাবী জনাইছে বিভিন্ন দল সংগঠনে।
আজি টিহু নগৰতো পতঞ্জলিৰ যোগ প্ৰশিক্ষকগৰাকীৰ অসমৰ গুৰুদুজনাৰ প্ৰতি প্ৰদৰ্শন কৰা অভব্য আচৰণৰ প্ৰতিবাদত প্ৰতিবাদকাৰীসকলে "সদৌ অসম ছাত্ৰ সন্থা জিন্দাবাদ, উই ৱাণ্ট জাষ্টিছ, ৰামদেৱ মুৰ্দাবাদ, অসম চৰকাৰ হায় হায়, সতীনাথ বৰাৰলক অতি শীঘ্ৰে গ্ৰেপ্তাৰ কৰক, ৰামদেৱ গ'বেক পতঞ্জলি নিপাত যাওক, অসমত পতঞ্জলি নচলিব" আদি ধ্বনি দিয়ে আৰু টিহুৰ ৰাজপথত ৰামদেৱৰ জুমুঠি দাহন কৰে।
উক্ত প্ৰতিবাদী সভাত আছুৰ টিহু গোটৰ সভাপতি হিতেশ বৰ্মন, সভাপতি ভাস্কৰ বৰ্মনে নেতৃত্ব লোৱা এই প্ৰতিবাদী কাৰ্যসূচীত আজিৰে পৰা বৃহত্তৰ টিহু এলেকাত পতঞ্জলিৰ বিপণিসমূহ বন্ধ কৰাৰ লগতে সামগ্ৰীসমূহ বয়কট কৰাৰো সিদ্ধান্ত গ্ৰহণ কৰা হয়।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
